แนวโน้ม SET เช้าไซด์เวย์ นลท.หวนกังวลเศรษฐกิจชะลอตัว-ดอกเบี้ยขาขึ้น
แนวโน้ม “ตลาดหุ้นไทย” เช้านี้แกว่งไซด์เวย์ นักลงทุนกลับมากังวลเศรษฐกิจโลกชะลอตัว และการเร่งขึ้นดอกเบี้ย โบรกให้แนวต้าน 1,580-1,585 จุด แนวรับ 1,565-1,560 จุด
แนวโน้ม “ตลาดหุ้นไทย” เช้านี้แกว่งไซด์เวย์ นักลงทุนกลับมากังวลเศรษฐกิจโลกชะลอตัว และการเร่งขึ้นดอกเบี้ย โบรกให้แนวต้าน 1,580-1,585 จุด แนวรับ 1,565-1,560 จุด
4 ก.ค. 2565

นายเทิดศักดิ์ ทวีธีระธรรม รองกรรมการผู้อำนวยการ สายงานวิจัย บล.เอเซีย พลัส กล่าวว่า แนวโน้มตลาดหุ้นไทยวันนี้คาดว่าแกว่งตัวไซด์เวย์ โดยตลาดยังมีปัจจัยกดดันในเรื่องของความกังวลเศรษฐกิจชะลอตัวอยู่ และยังมีการเร่งปรับขึ้นอัตราดอกเบี้ยของธนาคารกลางต่างๆ ซึ่งเป็นปัจจัยที่ตลาดรับทราบข่าวไปแล้ว แต่ยังคงสามารถกลับมากดดันการลงทุนได้
ขณะที่สัปดาห์นี้นักลงทุนยังต้องติดตามการรายงานตัวเลขเศรษฐกิจของจีน ซึ่งจะส่งผลต่อแนวโน้มภาวะเศรษฐกิจในภาพรวม โดยเฉพาะเศรษฐกิจในภูมิภาค ส่วนตลาดหุ้นอื่นในภูมิภาคเอเชียเช้านี้บวกและลบสลับกัน โดยให้แนวต้าน 1,580-1,585 จุด แนวรับ 1,565-1,560 จุด